Útgerðarfélagið Brim hefur gert samning um kaup á Fiskvinnslunni Kambi hf. og útgerðarfélaginu Grábrók ehf . Bæði félögin gera út frá Hafnarfirði . Kaupverðið er rúmir þrír milljarðar króna . Þetta kemur fram í tilkynningu til Kauphallarinnar . Með kaupunum fer Brim yfir kvótaþak laga um stjórn fiskveiða en félagið gerir ráð fyrir því að koma málum í rétt horf innan sex mánaða . Í tilkynningunni kemur fram að Kambur geri út krókabátinn Kristján sem smíðaður var á síðasta ári . Báturinn innheldur nýjan tækjakost og fylgir honum krókaflamark í þorski . Félagið rekur tæknivædda fiskvinnslu í Hafnarfirði með hátæknibúnaði á borð við nýrri vinnslulínu og vatnsskurðarvél frá Völku . Fyrir Kamb greiðir Brim 2,3 milljarða króna en þriðjungur þess verður greiddur með hlutum í Brim . Samningarnir eru háðir fyrirvörum og samþykki Samkeppniseftirlitsins . „ Með þessum kaupum erum við að styrkja Brim sem alhliða fyrirtæki í sjávarútvegi . Við viljumeflastarfsemi Brims samhliða því að við höfum styrkt stöðu okkar í markaðssetningu og sölu á vörum félagsins á erlendum mörkuðum . Við bætum núna við okkur þorskveiðiheimildum , tæknivæddum vinnslueiningum og mannauð semgerir félagiðbetur í stakk búið til að takast á við erlenda samkeppni í vinnslu íslenskra sjávarafurða . Kambur verður rekinn áfram í húsnæði félagsins sem sjálfstætt dótturfélag Brims en við stefnum að góðu samstarfi með aukna sérhæfingu að markmiði þegar fram líða stundir , “ er haft eftir Guðmundi Kristjánssyni , forstjóra Brim , í tilkynningunni .